
MUNICIPIUL TIMIŞOARA

SERVICIUL ŞCOLI SPITALE BAZE SPORTIVE  

 NR. SC2021-8958/05.04.2021
RAPORT DE SPECIALITATE
Privind  închirierea imobilului situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.
     Având în vedere Referatul de aprobare cu nr. SC2021-8958/05.04.2021  al Primarului Municipiului Timişoara şi Proiectul de hotărâre privind închirierea   imobilului  situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.
    Facem următoarele precizări:
     Conform prevederilor art.199, alin.1 din Legea nr. 95/2006 privind reforma în domeniul sănătăţii, republicată, autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale.

   Conform  prevederilor  art.129 alin. (2) lit. d) alin 7 lit c)  din Ordonanţa de Urgenţă a Guvernului nr. 57/2019 privind codul administrativ, consiliul local  în exercitarea  atribuţilor  ce îi revin asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind sănătatea.
   Clinica de de Cardiologie – ASCAR  din cadrul Spitalului  Clinic Municipal de Urgenţă funcționează  în imobilul situat în Bv. Revoluţiei nr.12, înscris în CF nr. 415747 Timişoara, cu nr. cad 415747, compus din clădire  cu D+P+2E și parțial cu D+P cu suprafaţa construită  desfăşurată de 1442,00  mp  şi teren  construit şi neconstruit  în suprafaţă de 445 mp, care a fost retrocedat în baza Legii nr.10/2001.

  Conform prevederilor art.16 alin.2 din Legea nr. 10/2001, proprietarii  au menţinut afectaţiunea  imobilului pe o perioadă de 5 ani de la data retrocedări, cu o chirie de de 7103/lei/lună, stabilită conform tarifelor prevăzute de HG. nr. 1886/2006 pentru stabilirea cuantumului chiriilor aferente imobilelor restituite, modificată  şi completată cu HG  nr. 343/11.04.2007. Perioada  de menţinere  afectaţiuni  imobilului a expirat  la data de 01.12.2014. 
      Întrucât după retrocedare municipalitatea  și Spitalul Clinic Municipal   nu au dispus de un alt spaţiu pentru  mutarea Clinici de Cardiologie – ASCAR,  imobilul  a fost închiriat prin contracte succesive cu chirii negociate de Comisia de negociere cu terții a Consiliului local, care au fost  aprobate prin hotărârii ale Consiliului Local. 

    Contractele de închiriere  au fost  încheiate între  proprietarii  imobilului  și Spitalul Clinic Municipal în calitate de chiriași și au fost avizate de Municipiul Timișoara prin primar, în calitate de ordonator principal de credite. Chiria  a fost  asigurată  de la bugetul local din cap. 66.02 Sănătate alin. 51.01.46- transferuri de la bugetele locale către instituţii publice şi activităţii finanţate integral sau parţial din venituri proprii pentru finanţarea sănătăţii a fost achitată  prin Spitalul Clinic Municipal de Urgenţă Timişoara.
     Ulterior imobilul a trecut prin sucesiune în proprietatea d-nei  Freund Pauline Ingrid şi d-nei Freund Caroline Louise în cote de ½  parte fiecare. 

     Contractul de închiriere  încheiat  în baza  HCL 594/26.11.2019 cu o chirie  negociată în cuantum  de 23.500 lei/lună,  a expirat  la data de 31.12.2020.
       În vederea  prelungirii contractului de închiriere  încheiat în baza  HCL 594/26.11.2019,  Spitalul Clinic Municipal de Urgenţă Timişoara prin adresa  nr. E- 3682/25.08.2020, înregistrată la Primăria Municipiului Timişoara sub  nr. SC2020-19519/25.08.2020 a transmis  oferta  dl. Ţîrnea  Titu cu nr. I.-19951/24.08.2020, în calitate  de împuternicit  al proprietarelor  imobilului prin care și-a exprimat intenția de  a încheia unui nou contract,  pe o perioadă de 3 ani,  cu începere de la 01.01.2021, nivelul  chiriei  să fie stabilit  pentru fiecare an în parte, prin negociere între părți.

   Întrucât negocierea nu a mai avut loc  pe perioada  mandatului   vechiului consiliul local, iar  noua  Comisie de negocierea  cu terții  nu era constituită, prin adresa cu nr. SC2020-28691/11.12.2020  am solicitat Spitalului Clinic Municipal  să ia măsuri pentru închirierea imobilului, în vederea  continuității actului medical,  cu  plata  chiriei din  fondurile proprii.
   Prin adresa cu nr.  E-1249/04.03.2021 înregistrată  la Municipiul Timișoara  sub nr. SC2021-6154 din 08.03.2021, Spitalul Clinic Municipal de Urgenţă Timişoara ne solicită sprijinul în demersurile  privind reluarea procedurii de  negociere  în vederea  încheieri contractului de închiriere  pentru  imobilul  din  Bv. Revoluției nr. 12 și ne comunică  faptul că  pentru perioada  01.01.2021-31.03.2021  a încheiat  un contract de comodat  cu  proprietarele  imobilului.
    Prin HCL nr. 86/16.03.2021  a  fost  împuternicită  Comisia  de Negociere cu Terţii a Consiliului Local, constituită  în baza HCL nr.  21/26.01.2021 în vederea  negocierii  închirierii  imobilului  situat în Timişoara,  Bv. Revoluţiei 1989 nr. 12 în care funcţionează Clinica de Cardiologie - ASCAR  din cadrul Spitalului  Clinic Municipal de Urgenţă  Timişoara.
  Prin Raportul de  evaluare întocmit de SC  FIDOX SRL Braşov  la data de 28.10.2019, chiria de piaţă pentru  imobilul din  Bv. Revoluţiei 1989 nr. 12   a fost   stabilită  la suma de  24.150,00 lei/lună.
     Comisia de negociere  s-a întrunit  în data de 18.03.2021 și conform Procesului  verbal  nr.2    membrii comisiei  și  domnul  Țîrnea Titus  în calitate de împuternicit al proprietarelor  au purtat  discuții cu privire la  cuantumul chiriei  și a faptului că  imobilul  figurează în CF  ca fiind ”casă cu 2 etaje” și totodată  că această clădire  nu deține autorizație ISU și au hotărât   o nouă întâlnire  pentru data de 25.03.2021.
    Conform  Procesului Verbal nr. 3/25.03.2021, membrii comisiei au luat act de Nota de fundamentare  nr. E 1655/24.03.2021  întocmită de către  Spitalul Clinic Municipal de Urgenţă  Timişoara cu privire la istoricul imobilului, dispoziții, autorizație sanitară de funcționare  precum  și  lucrările și autorizațiile necesare a fi efectuate sau obținute. 

     Domnul Țîrnea, reprezentatul proprietarelor a comunicat faptul că acestea doresc majorarea chiriei cu rata inflației de 2,1% rezultând astfel o chirie de 24.000 lei/lună.

    Membrii comisiei împreună cu reprezentantul proprietarelor, au convenit ca lucrările care reprezintă reparații capitale și de investiție cad în sarcina proprietarelor imobilului iar cele care reprezintă reparații curente cad în sarcina chiriașului. Compartimentul Tehnic  din cadrul Spitalului  Clinic Municipal de Urgenţă  Timişoara va prezenta lista reparațiilor/avizelor care intră în sarcina spitalului.
   Toți membrii comisiei și reprezentantul proprietarelor au fost de acord cu prelungirea pe un an a contractului de închiriere  cu o chirie  de 24.000 lei/lună, iar în contractul de închiere se vor stipula obligatiile proprietarului reprezentând investițiile necesare utilizării imobilului conform destinației, investitii cu care proprietarele vor fi de acord.

    Concluziile vor fi transmise proprietarelor, acceptul acestora urmând a se transmite pe mail în vederea promovării de către Serviciul Școli, Spitale și Baze Sportive a Proiectului de Hotărâre pentru încheierea contractului de închiriere. 

   Domnul Țîrnea a reamintit membrilor comisiei că proprietarele ar fi de acord și cu vânzarea imobilului. 

   În data de 29.03.2021, domnul Țîrnea Titus a  confirmat  prin  e-mail secretariatului Comisiei de negociere cu terții acordul proprietarelor  pentru închirierea  unui contract de închiriere a imobilului  pe întreg anul 2021 , așa cum a fost  stabilit   în Comisia de negociere cu terții.
    Lucrările  care cad în sarcina spitalului și lucrările de investiții  care cad în sarcina  proprietarului sunt prevăzute în   adresa  nr. I-8485/01.04.2021 a  Serviciului Tehnic din cadrul spitalului,  transmisă   prin adresa cu nr. E1811/1.04.2021, înregistrată  la Municipiul Timișoara  sub nr. SC2021-8883din 02.04.2021, care  constituie anexă  la prezentul referat.

     Față de cele de mai sus  se  impune promovarea unui proiect  de hotărâre  privind aprobarea  închirierii imobilului  situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.   
    Contractul de închiriere se va încheia  între proprietarele imobilului  și Spitalul Clinic Municipal în calitate de chiriași, pe o perioadă de un an  cu o chirie de 24000,00 lei/lună, începând cu data adoptării hotarârii de consiliul  local și  va fi avizat de Municipiul Timișoara prin primar, în calitate de ordonator principal de credite.
    Spitalul Clinic Municipal va  prevedea în contractul de închiriere lucrările care reprezintă reparații capitale și de investiți care  cad în sarcina proprietarelor imobilului și cele care reprezintă reparații curente ce  cad în sarcina chiriașului  așa cum  sunt  prevăzute în  adresa nr. I-8485/01.04.2021 a  Serviciului Tehnic din cadrul spitalului. 
    Chiria  se va asigura  de la  bugetul local de la  cap. 66.02 Sănătate, alin 51.01.46- transferuri  de la bugetele locale către instituţii  publice şi activităţii finanţate integral sau parţial  din venituri proprii pentru  finanţarea sănătăţii și va fi achitată de Spitalul Clinic Municipal.
     Perioada  de folosință a imobilului  de la  31.03.2021, dată la care  a expirat contractul de  comodat  încheiat între cele două  părți,  până la data  încheierii noului contract de închiriere  va fi reglementată  de comun acord, între  proprietarele imobilului  și Spitalul Clinic Municipal de Urgenţă.
    Având în vedere  expuse în prezentul raport apreciem că:
      - proiectul de hotărâre privind închirierea   imobilului  situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă Timişoara,îndeplineşte condiţiile pentru a fi supus dezbaterii Consiliului Local al Municipiului Timişoara. 

